Un important membru al grupului Stat Islamic a fost arestat la Istanbul.
Important membru al grupului Stat Islamic, arestat la Istanbul. Ofiţerii de poliţie l-au capturat pe afgan, care poartă numele de cod "Basim", în timpul unui raid în districtul Atasehir. Turcia a intensificat lupta împotriva ISIS.
Un important membru al grupului Stat Islamic, considerat a fi mâna dreaptă a fostului lider Abu Bakr al-Baghdadi, a fost arestat de poliţie la Istanbul, a informat presa locală duminică, notează Le Figaro.Ofiţerii de poliţie l-au capturat pe afgan, care poartă numele de cod "Basim", în timpul unui raid în districtul Atasehir, în partea asiatică a oraşului. Abu Bakr al-Baghdadi a fost ucis în 2019 într-un raid efectuat de forţele speciale americane cu ajutorul luptătorilor kurzi din provincia siriană Idlib, în ​​nord-vestul Siriei.Presa turcă a raportat că Basim l-a ajutat pe al-Baghdadi să se ascundă în Idlib. El a fost, de asemenea, responsabil cu "aripa militară" a grupului jihadist. "Basim" a ajuns la Istanbul cu un paşaport fals şi o carte de identitate tot falsă. Potrivit agenţiei de ştiri DHA, arestarea sa a avut loc pe 28 aprilie.Turcia a intensificat lupta împotriva ISIS, care a organizat mai multe atacuri în ţară, inclusiv pe cel petrecut într-un club de noapte din Istanbul care a ucis 39 de persoane în 2017.